**Anssi Löfman** (s. 29. kesäkuuta 1987 Lappeenranta) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan keskushyökkääjä, mutta Löfman osaa pelata myös laidassa.

Ura
---

Löfman on Saimaan Pallon kasvatti. Hän voitti joukkueensa sisäisen pistepörssin B-nuorissa kaudella 2003–2004 ja C-nuorissa kaudella 2002–2003. Kaudella 2006–2007 Löfman voitti seuran A-nuorten sisäisen syöttöpörssin ja jakoi sisäisen pistepörssin voiton Markus Rämän kanssa tehoilla 9+17=26. Hän toimi SaiPan kapteenina. Samalla kaudella Löfman teki SM-liigadebyyttinsä ja hän pelasi kauden aikana kaikkiaan neljä ottelua tehden yhden maalin. Löfmanin liigauran avausosuma syntyi jo hänen ensimmäisessä SM-liigaottelussaan 22. helmikuuta 2007 vieraissa Hämeenlinnan Pallokerhoa vastaan. Hän keräsi ottelussa myös neljä jäähyminuuttia. Jo ennen liigadebyyttiään Löfman oli tehnyt kauden aikana debyyttinsä miesten peleissä pelaamalla neljä Mestis-ottelua alle 20-vuotiaiden maajoukkueessa. Maaliskuussa 2007 hän teki kaksivuotisen jatkosopimuksen SaiPan kanssa.

Kaudella 2007–2008 Löfman vakiinnutti paikkansa SaiPan SM-liigajoukkueessa. Tulokaskausi toi Löfmanille 41 runkosarjaottelussa tehot 5+1=6, mutta hän pelasi osan kaudestaan vielä myös A-nuorissa. SM-liigan puolella Löfman pelasi lähinnä nelosketjun keskushyökkääjänä, laidoillaan tuolloin myös tulokaskauttaan pelanneet Elmeri Kaksonen ja Jonne Virtanen. Kolmikko solmi tammikuussa 2008 kaksivuotiset jatkosopimukset. SaiPan pääyhteistyökumppani Maxit valitsi Löfmanin kauden nuoreksi pelaajaksi ja palkitsi hänet 2000 euron stipendillä maaliskuussa 2008. Lokakuussa 2008 Löfman jatkoi sopimustaan vuodella kevääseen 2011 saakka.

Löfman aloitti kauden 2008–2009 SaiPan varakapteenina. Hän pelasi erinomaisen alkukauden oli tekemässä läpimurtoaan, kunnes lokakuussa 2008 Jokerien Tomi Mäki taklasi Löfmania polvella sillä seurauksella, että hän joutui pitkäksi aikaa sivuun. Mäki sai ottelussa ulosajon ja tuomittiin yhden ottelun pelikieltoon. Löfmanin toipumiseen ennustettiin menevän jopa puoli vuotta, mutta hän pääsi harjoittelemaan jo marraskuun loppupuolella. Löfmanin kausi jäi lopulta 36 runkosarjaottelun mittaiseksi ja se toi hänelle tehot 4+6=10.

Ensimmäinen kokonainen liigakausi 2009–2010 toi Löfmanille tehot 8+8=16. Hänen seuraavaan kauteensa 2010–2011 sisältyi kuitenkin parin kuukauden polvivamma, jonka Löfman sai lokakuussa 2010. Maaliskuussa 2011 hän jatkoi SaiPa-sopimustaan kahdella vuodella. Kaudella 2011–2012 Löfman rikkoi ensimmäisen kerran kymmenen maalin rajan ja teki henkilökohtaisen maaliennätyksensä 11 osumallaan. Hänen kautensa jäi kuitenkin vain 33 runkosarjaottelun mittaiseksi loukkaantumisten takia; tammikuussa 2012 Löfman joutui viikoiksi sivuun ylävartalovamman takia. Kyseinen kylkiluuvamma uusiutui saman kuun lopulla, kun hän oli palannut jo kaukaloihin. Löfmanin toipumisajaksi ennustettiin noin kuukausi.

Kaudella 2012–2013 Löfman teki SM-liigan yhden kauden piste-ennätyksensä tehoilla 9+19=28, joilla hän oli SaiPan toiseksi paras pistemies Stefano Giliatin jälkeen. Kaudeksi 2013–2014 Löfman siirtyi kaksivuotisella sopimuksella JYPin riveihin. Hän voitti joukkueessa European Trophyn mestaruuden. Joulukuussa 2014 Löfman teki kaksivuotisen jatkosopimuksen JYPin kanssa. Kaudella 2014–2015, kevään 2015 pudotuspeleissä hän oli joukkueen paras syöttäjä yhdeksällä syöttöpisteellään. Löfman voitti kauden päätteeksi SM-pronssia.

Löfman oli kaudella 2015–2016 JYPin toiseksi paras maalintekijä ja kolmanneksi paras pistemies tehoilla 13+14=27. Kaudella 2016–2017 hän pelasi loukkaantumisen vuoksi runkosarjassa vain 37 ottelua. Löfman voitti kauden päätteeksi SM-pronssia.

Kaudeksi 2017–2018 Löfman palasi kolmivuotisella sopimuksella kasvattajaseuraansa SaiPaan. Hänet nimettiin joukkueen varakapteeniksi. Löfmanin kausi jäi loukkaantumisten vuoksi kuitenkin vain 20 ottelun mittaiseksi ja se päättyi jo Tapaninpäivänä 2017. Myös kausi 2018–2019 hänellä jäi loukkaantumisten vuoksi vain 23 runkosarjaottelun mittaiseksi. Kaudella 2019–2020 Löfman oli SaiPan neljänneksi paras pistemies tehoilla 8+16=24. Hän nousi loppukaudella aina joukkueen ykkössentteriksi asti, kun Teemu Ramstedt jätti SaiPan.

Löfman siirtyi kaudeksi 2020–2021 kaksivuotisella sopimuksella Mikkelin Jukureihin. Kaudella 2021–2022 hän kärsi jälleen loukkaantumisista ja Löfmanin kausi päättyi jo tammikuussa 2022.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2004–2005 | SaiPa | A-SM | 33 | 1 | 7 | 8 | 6 | – | – | – | – | – |
| 2005–2006 | SaiPa | A-SM | 37 | 6 | 9 | 15 | 20 | – | – | – | – | – |
| 2006–2007 | SaiPa | A-SM | 40 | 9 | 17 | 26 | 28 | – | – | – | – | – |
|  | SaiPa | SM-liiga | 4 | 1 | 0 | 1 | 0 | – | – | – | – | – |
|  | Suomi U20 | Mestis | 4 | 0 | 0 | 0 | 0 | – | – | – | – | – |
| 2007–2008 | SaiPa | A-SM | 17 | 5 | 6 | 11 | 10 | – | – | – | – | – |
|  | SaiPa | SM-liiga | 41 | 5 | 1 | 6 | 16 | – | – | – | – | – |
| 2008–2009 | SaiPa | SM-liiga | 36 | 4 | 6 | 10 | 8 | – | – | – | – | – |
| 2009–2010 | SaiPa | SM-liiga | 57 | 8 | 8 | 16 | 28 | – | – | – | – | – |
| 2010–2011 | SaiPa | SM-liiga | 48 | 5 | 13 | 18 | 10 | – | – | – | – | – |
| 2011–2012 | SaiPa | SM-liiga | 33 | 11 | 5 | 16 | 8 | – | – | – | – | – |
| 2012–2013 | SaiPa | SM-liiga | 49 | 9 | 19 | 28 | 6 | 3 | 1 | 0 | 1 | 2 |
| 2013–2014 | JYP | SM-liiga | 38 | 7 | 11 | 18 | 12 | 5 | 2 | 2 | 4 | 2 |
| 2014–2015 | JYP | SM-liiga | 49 | 12 | 14 | 26 | 16 | 12 | 0 | 9 | 9 | 4 |
| 2015–2016 | JYP | SM-liiga | 52 | 13 | 14 | 27 | 41 | 11 | 1 | 5 | 6 | 2 |
| 2016–2017 | JYP | SM-liiga | 37 | 6 | 14 | 20 | 8 | 15 | 3 | 5 | 8 | 2 |
| 2017–2018 | SaiPa | SM-liiga | 20 | 6 | 4 | 10 | 12 | – | – | – | – | – |
| 2018–2019 | SaiPa | SM-liiga | 23 | 3 | 4 | 7 | 6 | – | – | – | – | – |
| 2019–2020 | SaiPa | SM-liiga | 48 | 8 | 16 | 24 | 30 | – | – | – | – | – |
| 2020–2021 | Jukurit | SM-liiga | 54 | 6 | 15 | 21 | 14 | – | – | – | – | – |
| 2021–2022 | Jukurit | SM-liiga | 30 | 4 | 3 | 7 | 18 | – | – | – | – | – |
| 16 kautta | yhteensä | SM-liiga | 619 | 108 | 147 | 255 | 219 | 46 | 7 | 21 | 28 | 12 |

Lähteet
-------

* Anssi Löfman The Internet Hockey Databasessa (englanniksi)
* Anssi Löfman Eurohockey-sivustolla (englanniksi)
* Anssi Löfman *Elite Prospects*. Everysport Media Group AB.  (englanniksi)

### Viitteet

1. ↑  Järvinen, Johanna: Pelaajaesittelyn tunnelmia "Allun" ja "Löpön" sanoin *jypliiga.fi*.  22.8.2013. JYP Jyväskylä Oy.  Arkistoitu 5.5.2014. Viitattu 5.5.2014.
2. 1 2  Tilastot *liiga.fi*. Jääkiekon SM-liiga Oy. Viitattu 31.3.2019.
3. 1 2 3 4 5 6  Anssi Löfman *Elite Prospects*. Everysport Media Group AB.  (englanniksi)
4. ↑  Elite Prospects - SaiPa U20 *eliteprospects.com*. Everysport Media Group AB. Viitattu 31.3.2019. (englanniksi)
5. ↑  Lindroos, Tommi: HPK rutiinivoittoon SaiPasta *Jatkoaika.com*.  22.2.2007. Jatkoaika r.y. Viitattu 31.7.2020.
6. ↑  Snellman, Rönnberg ja Löfman jatkavat SaiPassa *Jatkoaika.com*.  16.3.2007. Jatkoaika r.y. Viitattu 11.10.2011.
7. ↑  SaiPa-nuoret solmivat jatkosopimukset *Jatkoaika.com*.  23.1.2008. Jatkoaika r.y. Viitattu 11.10.2011.
8. ↑  Anssi Löfmanille jatkoa Lappeenrantaan *Jatkoaika.com*.  27.10.2008. Jatkoaika r.y. Viitattu 11.10.2011.
9. ↑  Porttila, Kimmo: Löfmanin polvi hajosi, Riksman nollasi SaiPan *yle.fi*.  9.10.2008. Yleisradio Oy. Viitattu 11.10.2011.
10. ↑  Jokereiden Tomi Mäelle yksi matsi pelikieltoa *is.fi*.  10.10.2008. Sanoma Media Finland Oy. Viitattu 11.10.2011.
11. ↑  Tehopakki Nyrhinen sairaslistalle *Jatkoaika.com*.  10.11.2008. Jatkoaika r.y. Viitattu 11.10.2011.
12. ↑  SaiPalla loukkaantumishuolia, paikkaajia mukaan Jukureista *Jatkoaika.com*.  27.10.2010. Jatkoaika r.y. Viitattu 11.10.2011.
13. ↑  SaiPalle tukku jatkosopimuksia *Jatkoaika.com*.  15.3.2011. Jatkoaika r.y. Viitattu 11.10.2011.
14. ↑  Asikainen, Lauri: Kymmenen maalin mies *Jatkoaika.com*.  14.11.2011. Jatkoaika r.y. Viitattu 16.3.2012.
15. ↑  Löfman miehittämään SaiPan sairastupaa *Jatkoaika.com*.  4.1.2012. Jatkoaika r.y. Viitattu 16.3.2012.
16. ↑  Löfman jälleen sairastuvalle *Jatkoaika.com*.  30.1.2012. Jatkoaika r.y. Viitattu 16.3.2012.
17. ↑  Elite Prospects - SaiPa *eliteprospects.com*. Everysport Media Group AB. Viitattu 31.3.2019. (englanniksi)
18. ↑  JYP saalisti siirtomarkkinoilta kaksi pelaajaa *Jatkoaika.com*.  18.4.2013. Jatkoaika r.y. Viitattu 11.6.2013.
19. ↑  JYPin luottopelaajille jatkosopimukset *Jatkoaika.com*.  3.12.2014. Jatkoaika r.y. Viitattu 3.12.2014.
20. ↑  Elite Prospects - JYP *eliteprospects.com*. Everysport Media Group AB. Viitattu 31.3.2019. (englanniksi)
21. ↑  Elite Prospects - JYP *eliteprospects.com*. Everysport Media Group AB. Viitattu 31.3.2019. (englanniksi)
22. ↑  Löfman palaa pitkällä sopimuksella SaiPaan *Jatkoaika.com*.  3.5.2017. Jatkoaika r.y. Viitattu 4.5.2017.
23. ↑  Ville Koholle 11. kausi SaiPan kapteenina! *saipa.fi*.  18.8.2017. Liiga-SaiPa Oy. Viitattu 5.9.2017.
24. ↑  Elite Prospects - SaiPa *eliteprospects.com*. Everysport Media Group AB. Viitattu 13.4.2020. (englanniksi)
25. ↑  Koski, Matti: Pelaaja-arviot 2019−20: Salon nousu maajoukkuerinkiin ja Záborskýn ryhdikäs kausi olivat alavireisen SaiPan valopilkut *Jatkoaika.com*.  23.3.2020. Jatkoaika r.y. Viitattu 13.4.2020.
26. ↑  Jukureiden miehistöön kuusi uutta kasvoa - konkarihyökkääjä Löfman siirtyy Mikkeliin *Jatkoaika.com*.  23.3.2020. Jatkoaika r.y. Viitattu 13.4.2020.
27. ↑  Jukurien pelaaja-arviot 2021−22: Salminen ja Palmu loistivat sensaatiokauden kirkkaimpina tähtinä *Jatkoaika.com*.  16.4.2022. Jatkoaika r.y. Viitattu 27.5.2022.

Jukurit – SM-liiga
6 Nordsäter |
7 Vold Engebråten |
8 Soini |
17 Mäkinen |
18 Sandvik |
19 Häkkilä |
20 Puistola |
23 Nässén |
25 Jormakka |
26 Immonen |
27 Oden |
28 Peltomäki |
32 Hynninen |
34 O. Kovařčík |
36 Ruusu |
40 Korhonen |
54 Piitulainen |
60 Lundgren (**A**) |
61 Pitkänen |
71 Romppanen |
77 Mäkiaho |
87 M. Kovařčík |
88 Huuhtanen |
91 Helenius |
92 Salonen |
95 Batņa |
98 Larsen |
-- Leppänen  

Valmentajat Jokinen – Lydman – Tarvainen – Hyvärinen – Forssell – Mäntylä